ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului pentru prima înscriere în Cartea Funciară a unor imobile- terenuri, precum și atestarea acestora în domeniul public al municipiului Lugoj**

Consiliul local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/125914/(RU)125915 din 12.12.2024;

Având în vedere referatul nr. 16/127996/(RU)127997 din 17.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 252 din 12.12.2024 privind exprimarea acordului pentru prima înscriere în Cartea Funciară a unor imobile- terenuri, precum și atestarea acestora în domeniul public al municipiului Lugoj;

Luând în considerare raportul de specialitate nr. 16/128069/(RU)128070 din 17.12.2024 întocmit de Arhitect Șef;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare documentațiile tehnice ,,Documentație de intabulare drum situat în intravilanul localității Lugoj’’ și ,,Documentație de intabulare teren cu destinația curți construcții (trotuar și zonă verde) situat în intravilanul localității Lugoj’’, întocmite de TOPOCAD S.R.L., înregistrate în evidențele instituției noastre sub nr. 16/95081 din 25.09.2024;

Având în vedere art. 5 lit. c) și art. 8 din O.G. nr. 43/1997 privind regimul drumurilor, republicată, cu modificările și completările ulterioare;

În conformitate cu art. 4 alin. (2)-(4) și art. 5 alin. (1) din Legea nr. 18/1991 privind fondul funciar, republicată, cu modificările și completările ulterioare;

Luând în considerare art. 1 alin. (4)-(6), art. 24 alin. (1) şi (3), art. 27 alin. (1), art. 28 alin. (6) și art. 41 alin. (5) din Legea nr. 7/1996 a cadastrului şi publicităţii imobiliare, republicată, cu modificările şi completările ulterioare;

Văzând prevederile art. 18 lit. a), art. 67 alin. (1) și art. 153 alin. (4) din Regulamentul de recepţie şi înscriere în evidenţele de cadastru şi carte funciară,aprobat prin Ordinul nr. 600/2023 al directorului general al Agenției Naționale de Cadastru și Publicitate Imobiliară, cu modificările și completările ulterioare;

Având în vedere dispozițiile art. 554, art. 557 alin. (2)-(4) și art. 888 din Legea nr. 287/2009 privind Codul civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), alin. (6) lit. c), art. 136, art. 139 alin. (3) lit. g), art. 286 alin. (4) și art. 287 lit. b) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul dispoziţiilor art. 196 alin. (1) lit. a) şi art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art.1.** - Se însușesc documentațiile tehnice ,,Documentație de intabulare drum situat în intravilanul localității Lugoj’’ și ,,Documentație de intabulare teren cu destinația curți construcții (trotuar și zonă verde) situat în intravilanul localității Lugoj’’, întocmite de TOPOCAD S.R.L., anexele nr. 1 – 2 la prezenta hotărâre.

**Art.2.** - Se exprimă acordul pentru prima înscriere în Cartea Funciară a imobilelor-terenuri, situate în intravilanul municipiului Lugoj, prevăzute în anexa nr. 3 la prezenta hotărâre.

**Art.3.** -Se atestă apartenența la domeniul public al municipiului Lugoj a unor imobile-terenuri, situate în intravilanul municipiului Lugoj, județul Timiș, identificate în anexa nr. 3 la prezenta hotărâre.

**Art.4.** - Îndeplinirea prevederilor prezentei hotărâri se încredințează Direcției urbanism-mediu.

**Art.5.** - Prezenta hotărâre se comunică:

* Instituției Prefectului, Județul Timiș;
* Primarului Municipiului Lugoj;
* Direcției juridice;
* Direcției urbanism-mediu;
* Comisiei pentru întocmirea și actualizarea inventarului bunurilor care alcătuiesc domeniul public al municipiului Lugoj;
* Biroului de Cadastru și Publicitate Imobiliară;
* TOPOCAD S.R.L.;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 237 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |